stanford-oval/wikipedia huggingface dataset:
מרדכי גרנביץ'
ביוגרפיה

נולד וגדל בפתח תקווה, הבכור משלושה ילדים. בבית הספר היסודי ובתקופת לימודיו בישיבה לצעירים של מרכז הרב החל לכתוב ולהלחין. בשנת תשס"ז הוציא את אלבום הסקיצות 'איה' יחד עם הראל טל שבו 15 רצועות. האלבום הוקלט ללא עיבודים והפקה מוזיקלית, ולא יצא לאור באופן מסודר. מאוחר יותר הפיק עבורו הזמר אברהם טל שניים משיריו, אך הם לא יצאו לאור באופן רשמי. עם זאת ניתן למצוא אותם ברשת.
בשנת תשע"ו הוציא באמצעות פרויקט הדסטארט את הדיסק "כל החומות" יחד עם המפיק המוזיקלי דוד ליפשיץ ובהשתתפות הנגנים עמית יצחק, שרון פטרובר, גדי פוגאטש. באלבום מתארח ביני לנדאו בביצוע לשיר ידיד נפש.
גרנביץ' מופיע במקומות מגוונים, מישיבות ואולפנות - ועד לפאבים ומועדונים תל אביביים. בסוכות 2016 הופיע בפסטיבל "קולות רבים" בנמל תל אביב, בהפקה בה לקחו חלק אמנים רבים, דתיים ושאינם דתיים, כחלק מאג'נדה של יצירת מרחב תרבות ושיח יהודי - ישראלי.
כותב טור שבועי בעלון השבת שבתון.
לאחר נישואיו לאילנה לבית זרביב התגורר בגוש קטיף. לאחר ההתנתקות עברו יחד עם הראל טל ומשפחות נוספות ליבנאל שבגליל התחתון. כעבור ארבע שנים התמקמו בקריית ארבע, וגרנביץ' ניהל את תלמוד התורה "אור יאיר" בסוסיא. גרנביץ' עוסק בתורת ברסלב. ומעביר הרצאות במקומות שונים במשנת רבי נחמן על פי זווית הראייה שלו. משנת תשע"ה התגורר בהרצליה פיתוח וכיום מתגורר ברעננה, לזוג שבעה ילדים.
ביוני 2019 הוציא לאור באמצעות גיוס המונים בהדסטארט את "ספר האהבה והשיגעון" בהוצאת 'דברי שיר' ובו סיפורים אישיים שירים וטורי דעה. פרויקט הגיוס לספר זכה לשיתופים רבים של אנשים מגוונים שונים, מחרדים ממאה שערים ועד יוצאים בשאלה מפורסמים, דרך דתיים וחילוניים. בערב ההשקה של הספר שהתקיים ברוח זאת של חיבור, התארח המוזיקאי איל כהן.
במאי 2023 הוציא את ספרו השני: "יחיד" (דני ספרים) העוסק בהיבטים היסטוריים ורעיוניים במשנת רבי נחמן מברסלב. הספר נכתב על פני כמה שנים והוא מקבץ בתוכו עיונים בתורת רבי נחמן, כמו גם קטעים ארכיוניים ומידע פנימי רב העוסק בליבת החוויה הברסלבית דרך סיפורים ומסורות. הספר זכה לעידוד והמלצות חמות הן מעולם המחקר והן מתוך העולם הברסלבי עצמו. עם צאתו לאור פורסמו בדף הפייסבוק של גרנביץ' תגובות שונות לספר, מזוויות מגוונות, מפרופסור צבי מרק, דרך הרב אלחנן ניר, ועד הרב שמעון שפירא מזקני חסידי ברסלב במאה שערים.
הערות שוליים

↑  עמוד הפרויקט
יום הולדת שמח

| --- | --- |

 סינגל בביצוע פאטי ומילדרד היל
 יצא לאור:  1893
 סוגה:  שיר ילדים 
 שפה:  אנגלית 
 לחן:  Mildred J. Hill, Patty Hill 
 
"יום הולדת שמח" או "יום הולדת הידד" או "שיר יום ההולדת" (באנגלית: "Happy Birthday to You") הוא שיר שנהוג לשיר בעת חגיגת יום הולדת, ובעיקר בעת הבאת עוגת יום ההולדת. ספר השיאים של גינס קובע כי השיר הוא השיר הפופולרי ביותר בשפה האנגלית. השיר נכתב במקורו באנגלית ותורגם לשפות רבות כאשר הלחן נותר זהה.
לחן השיר נכתב על ידי האחיות האמריקאיות פאטי ומילדרד היל בשנת 1893. האחיות, שעבדו כמורות בבית ספר בלואיוויל שבמדינת קנטקי כתבו את השיר כשיר בוקר לילדי בית הספר ושמו היה "בוקר טוב לכולם" ("Good Morning to All").
חברת וורנר מיוזיק גרופ טענה שהיא מחזיקה בזכויות יוצרים על השיר החל משנת 1935 (הגנה שתפוג, לטענת החברה, רק בשנת 2030 בארצות הברית). המשפטן רוברט בראונס טען, לעומת זאת, שזכויות היוצרים של היצירה כבר פקעו. השיר מובא באופן תדיר כדוגמה בדיונים בנושא זכויות יוצרים, ועקב הטענות לזכויות יוצרים, ביצירות אמנות כגון סרטים והצגות בהן כחלק מהעלילה יש חגיגת יום הולדת נמנעים לעיתים המחברים מלהשתמש בשיר. בספטמבר 2015 קבע בית משפט פדרלי בארצות הברית כי אין לחברה זכויות על השיר, וכי הוא ברשות הציבור.
אחד הביצועים הנודעים של השיר הוא של מרילין מונרו ששרה אותו לנשיא ארצות הברית ג'ון קנדי ב-1962 (" Happy Birthday, Mr. President").
מילות השיר

מילות השיר (עם השם ג'ון כדוגמה):
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  מילות השיר באנגלית: ,Happy Birthday to you ,Happy Birthday to you ,Happy Birthday dear John ,Happy Birthday to you |  מילות השיר בעברית: "יום הולדת שמח לך, יום הולדת שמח לך, יום הולדת שמח, ג'ון היקר, יום הולדת שמח לך." |  |  |  |  |  |  |
מילות השיר > נוסח עברי

בתקליט "שירי ילדים" של חנה אהרוני, משנת 1957, מופיע הנוסח הבא של השיר:
יום הולדת עליז,

יום נפלא ומיוחד,

יום הולדת ל-xxxx,

יום הולדת נחמד.
הנוסח הנפוץ היום הוא פחות מליצי ויותר פשוט, והוא הנוסח הבא:
יום הולדת שמח,

יום הולדת שמח,

יום הולדת ל-xxxx,

יום הולדת שמח.
הערות שוליים

↑  Copyright and the World's Most Popular Song by Robert Brauneis :: SSRN
↑  מזל טוב: זכויות היוצרים על השיר Happy Birthday עברו לציבור, באתר כלכליסט, 23 בספטמבר 2015
| --- | --- |
בקרת זהויות :  MusicBrainz work: bba40a4a-c222-3d60-8f3a-95ad07a421fc 
נהוג לשיר את השיר "יום הולדת שמח" בעת הגשת עוגת יום ההולדת.
יצחק אברהם עבאדי

אין תמונה חופשית
יצחק אברהם עבאדי (25 באוקטובר 1897 – 22 בדצמבר 1969) היה מורה, עיתונאי, עסקן וסופר, המתרגם הראשי של ממשלת המנדט הבריטי בארץ ישראל בדרגת פקיד רם דרג. פרסם בעיתוני הארץ מאמרים בענייני מדיניות ולשון.
ביוגרפיה

נולד בירושלים ב-25 באוקטובר 1897 (כ"ט בתשרי ה'תרנ"ח) לאברהם עבאדי שהיה סוחר שעלה מדמשק והיה בן למשפחה שמוצאה מחלב, ולסולטאנה שהייתה צאצאית למשפחת ברוך מזרחי ולרב ניסים חיים משה מזרחי. לימים היה גיסו של דב יוסף.
התייתם בגיל צעיר, והשלים לימודיו בבית הספר למל, בית הספר למסחר של חברת העזרה בירושלים, ואחר כך בבית המדרש למורים העבריים, שם השלים את מסלול לימודיו בשנת 1914 (ה'תרע"ד), ותוך כדי כך קנה בלימודים עצמיים שליטה בשפות.
תחילה תפקד בהוראה, ולאחר כיבוש הארץ על ידי האנגלים, נמנה עם מייסדי חברת הסולל והשתתף בעריכת עיתוניה "דואר היום" בעברית כעורך, "פלשתיין ויקלי" באנגלית, ו"בריד אל יום" בערבית. העיתונים שערך היו בהשקפת עולם יהודית וארץ ישראלית ברורה, השוקדת על הבנה הדדית על שלום וגומלין, ובמשך שנים רבות היה מבין ראשי הציבור היהודי, נוצרי ומוסלמי שהיו מתכנסים בביתו של איתמר בן-אב"י. עד תום חייו היה מהמאמינים הגדולים בשיתוף פעולה יהודי וערבי.
על פי המלצת הנציגות היישובית (אליעזר הופיין - יוסף מיוחס - יעקב טהון) הועסק בתחילה במשרדי מושל מחוז ירושלים סיר רונלד סטורס כמתרגם מברקי "רויטרס" מאנגלית לעברית לצד אחד מאויבי היהודים חאג' אמין אל-חוסייני (לימים המופתי של ירושלים), עמו היה מחליף תדירות דעות.
בשנים 1920 - 1945 שימש כמתורגמן הרשמי לעברית של ממשלת המנדט (ראש משרד התרגומים הראשי). תפקיד בו היה עד למרבית הפגישות בין הנציבים העליונים והמזכירים הראשיים עם ראשי היישוב. בתפקיד זה קנה שם כאשר לא היה מתרגם פסוק כפשוטו אלא נשא דבר התושבים היהודיים בא"י (דוגמת תרגום המונח "פלשתינה" ל"ארץ ישראל".
בתפקיד המתרגם הראשי לממשלת המנדט התפרסם כאשר תרגם את המונח "פלשתינה" ל"ארץ ישראל", וקבע אותו כתואר-רשמי.
פרסם מאמרים רבים בעיתוני הארץ ובעיתוני חו"ל, ותרגם ספרים רבים, ביניהם (זכרונותיו של סטורס, "יומן ארץ ישראלי" מאת פרדריק קיש, "המדריך לארץ ישראל" של הארי צ'ארלס לוק ואדוארד קית'-רוץ'), ערך את קובץ החוקים של דרייטון בעברית, השתתף בעריכת המילון האנגלי - עברי ועוד. במסגרת זו חידש הרבה מונחים בעברית, ואף כי מוצאו בבית מדרשו של אליעזר בן-יהודה, העדיף יותר לפתור בעיות לשוניות בדרך של פרשנות.
שימש בכל ועדות החקירה שפקדו את הארץ, מוועדת הייקראפט שחקרה את מאורעות יפו, דרך ועדת הכותל, וועדת שו וועדת פיל.
ראשי היישוב ניצלו את קשריו לפניה פוליטית אל האנגלים. כך ניצל מנחם אוסישקין את קשריו על מנת לפנות להרברט סמואל בדיון בבית הלורדים לצורך התנגדות לתוכנית החלוקה.
נמנה עם עורכי "אוצר לשון המקרא" (הקונקורדנציה התנ"כית המקיפה), ובחיבורו "בינינו לבין האנגלים" סיכם את כהונתו בכך שהקרע שנגרם בין היישוב היהודי לבין האנגלים נבע לא רק מטעמים מדיניים אלא גם מגישות שונות של הלכי רוח והשקפת עולם וחברה.
על שמו רחוב בירושלים בשכונת גבעת הוורדים.
ספרו

בינינו לבין האנגלים: ניסיון לניתוח מערכת היחסים שבין אנגלים ליהודים ובין יהודים לאנגלים. הוצאת קריית-ספר, 1947.
ראו גם

המנדט הבריטי
משפחת ברוך מזרחי
לקריאה נוספת

אברהם חיים אלחנני, ירושלים ואנשים בה.
מ.ד. גאון, יהודי המזרח בארץ ישראל.
בוב איינשטיין

| --- | --- |

 לידה:  20 בנובמבר 1942 לוס אנג'לס, קליפורניה, ארצות הברית 
 פטירה:  2 בינואר 2019 (בגיל 76) אינדיאן ולס, קליפורניה, ארצות הברית 
 שם במה:  Bob Einstein 
 שם לידה:  Stewart Robert Einstein 
 מדינה:  ארצות הברית 
 תקופת הפעילות:  1967–2017 (כ־50 שנה) 
 מקום לימודים:  אוניברסיטת צ'פמן 
 פרסים והוקרה:  פרס אמי לתסריט לסדרה קומית (1969) 
 http://bobeinstein.com
 פרופיל ב-IMDb
 
סטיוארט רוברט "בוב" איינשטיין (באנגלית: Stewart Robert "Bob" Einstein;‏ 20 בנובמבר 1942 – 2 בינואר 2019) היה שחקן, תסריטאי וקומיקאי יהודי אמריקאי. זוכה שני פרסי אמי.
ביוגרפיה

נולד בלוס אנג'לס לשחקנית תלמה לידס ולקומיקאי ואיש הרדיו הארי איינשטיין ולו שני אחים, בהם השחקן והקומיקאי אלברט ברוקס. הוריו יהודים ממוצא אשכנזי.
איינשטיין למד באוניברסיטת צ'אפמן והיה חלק מנבחרת הכדורסל של הקולג'.
בינואר 2019 נפטר איינשטיין כתוצאה ממחלת הסרטן, זמן קצר לאחר שהתגלתה אצלו המחלה. הוא היה נשוי לרוברטה והתגורר באינדיאן וולס שבקליפורניה.
קריירה

לאחר סיום לימודיו החל לעבוד בסוכנות פרסום כתסריטאי ובמאי פרסומות.
איינשטיין החל לכתוב לתוכנית The Smothers Brothers Comedy Hour בשנים 1968–1969. בתוכנית גם גילם את הדמות Officer Judy.
קריירה > סופר דייב

בשנת 1972 הופיע לראשונה בדמות "סופר דייב אובורן" בתוכנית the John Byner Comedy Hour. לאורך השנים הופיע איינשטיין בדמות זו שיצר,של פעלולן שנפצע לעיתים קרובות במהלך ביצוע פעלוליו. בשנות ה-80 הופיע עם הדמות בתוכנית Bizarre שהוגשה אף היא על ידי ג'ון ביינר.
בדמות סופר דייב הופיע לעיתים תכופות בתוכנית הלייט נייט של דייוויד לטרמן. בשנים 1987–1991 הגיש את תוכנית הבידור Super Dave בדמותו. התוכנית שודרה בקנדה ובארצות הברית. בשנת 1992 שודרה בארצות הברית סדרת האנימציה Super Dave: Daredevil for Hire לה נתן איינשטיין את קולו. קומדיה קולנועית בכיכובו של איינשטיין The Extreme Adventures of Super Dave עלתה על המסכים בשנת 2000.
קריירה > תפקידים אחרים

איינשטיין גילם במשך שש עונות את דמותו של מרטי פנקהאוזר בסדרה "תרגיע" שיצר לארי דייוויד ואת "לארי מידלמן" בעונה השלישית של הסדרה "משפחה בהפרעה". כן השתתף בסדרת הבובות "שיחות מלוכלכות".
בשנת 2007 שיחק בסרט "אושן 13" בתפקיד משני, ובעונה השנייה של סדנה לעצבים בתפקיד שכנו העצבני של צ'רלי גודסון (צ'רלי שין). איינשטיין הופיע פעמים בסדרת הרשת של ג'רי סיינפלד "קומיקאים במכוניות שותים קפה":בעונה הראשונה (2012) ובעונה השביעית (2017).
פרסים

איינשטיין זכה פעמיים בפרס אמי. הראשון בשנת 1969 על כתיבת התסריט לסדרה הקומית "Smothers Brothers", כחלק מצוות הכותבים. ב-1977 זכה בפרס אמי נוסף שניתן לתוכנית של דיק ואן דייק ברשת NBC בקטגוריית Outstanding Comedy-Variety or Music Program.
פילמוגרפיה > קולנוע

Get to Know Your Rabbit‏ - 1972
Another Nice Mess‏ - 1972
Modern Romance‏ - 1981
The Extreme Adventures of Super Dave)‏ - 2000
Teddy Bears' Picnic‏ - 2002
אושן 13 - 2007
Shit Year‏ - 2010
קסם מוזר (דיבוב) - 2015
פילמוגרפיה > טלוויזיה

The Smothers Brothers Comedy Hour‏ - 1967–1969
Pat Paulsen's Half a Comedy Hour‏ - 1970
The John Byner Comedy Hour‏ - 1972
Van Dyke and Company‏ - 1976
The Redd Foxx Comedy Hour‏ - 1977
Bizarre‏ - 1980–1985
The Tonight Show Starring Johnny Carson‏ - 1989
Super Dave: Daredevil for Hire‏ - 1992
In Living Color‏ - 1993
WWE Monday Night RAW‏ - 1994–1995
Super Dave's Vegas Spectacular‏ - 1995
Super Dave's All Stars‏ - 1995
רוזאן - 1997
Hollywood Squares‏ - 1998–2004
The Norm Show‏ - 1999
שיחות מלוכלכות - 2002–2003
The Man Show‏ - 2003
תרגיע - 2004–2017
משפחה בהפרעה - 2005–2006
Welcome to the Captain‏ - 2008
Super Dave's Spike-Tacular‏ - 2009
The Tonight Show with Conan O'Brien‏ - 2009
TNA Impact!‏ - 2009
סדנה לעצבים - 2013
Norm Macdonald Live‏ - 2013
הערות שוליים

↑  ריצ'רד סנדומיר, Bob Einstein, 76, a.k.a. Super Dave Osborne and Larry David Pal, Dies, באתר הניו יורק טיימס, 2 בינואר 2019
↑  Curb Your Enthusiasm star Bob Einstein dies aged 76, באתר thejc‏, 3 בינואר 2019
↑  השחקן בוב איינשטיין ("תרגיע") הלך לעולמו בגיל 76, באתר וואלה, 2 בינואר 2019
↑   מת הקומיקאי בוב איינשטיין, ששיחק ב"תרגיע", באתר הארץ, 2 בינואר 2019
| --- | --- |
בקרת זהויות :  GND: 1174677627  SNAC: w6ht4fpm  VIAF: 311114164   WorldCat (עם VIAF): 311114164
ג'יימס ואן דר ביק

| --- | --- |

ואן דר ביק, 2023
 לידה:  8 במרץ 1977 (בן 47) צ'שייר, ארצות הברית 
 שם לידה:  James William Van Der Beek Jr. 
 מדינה:  ארצות הברית ארצות הברית
 תקופת הפעילות:  מ-1993 
 מקום לימודים:  אוניברסיטת דרו  אקדמיית צ'שייר 
 בת זוג:  הת'ר מקומב (2009-2003)  קימברלי ברוק (נ. 2010)
 מספר צאצאים:  6
 http://vanderbeek.com/
 פרופיל ב-IMDb
 
ג'יימס ואן דר ביק (באנגלית: James Van Der Beek; נולד ב-3 במרץ 1977) הוא שחקן טלוויזיה וקולנוע אמריקאי. נודע בעיקר בזכות תפקידו הראשי בתור דוסון לירי בסדרת דרמת הנעורים הרומנטית "דוסון קריק".
ביוגרפיה

ואן דר ביק נולד בצ'שייר, קונטיקט שבארצות הברית, למשפחה נוצרית ממוצא הולנדי. הוא בנם של מלינדה (לבית וובר), רקדנית-עבר ומורה להתעמלות גופנית, ושל ג'יימס ויליאם ואן דר ביק, מנהל בחברת טלפון סלולרי ובעברו, שחקן בייסבול מקצועי.
ואן דר ביק למד, באמצעות מלגה, באוניברסיטת דרו שבניו ג'רזי, ואף לקח חלק שם במקהלת א-קפלה גברית. עם קבלת התפקיד הראשי בסדרה "דוסון קריק", הוא הפסיק את לימודיו לטובת פיתוח קריירת המשחק שלו.
ב-1999 כיכב בדרמת הספורט "כוכב חדש נולד" לצד פול ווקר, איימי סמארט ואלי לרטר. ב-2009 גילם ואן דר ביק את דמותו של אנטוני סטיבן רייט/"טוני זאפה" בסרט הטלוויזיה "חטיפה לאור יום", המבוסס על פרשת חטיפת הנערה אן סלוטי מנברסקה. ב-2011 שיחק בסרט הטלוויזיה "מפלי סאלם", המבוסס על רומן בשם זהה מ-2001. בנוסף, הוא הופיע בקליפ "Blow" של הזמרת קשה. בין השנים 2012–2013 שיחק בשתי עונות כדמות פיקטיבית של עצמו בסדרה הקומית "הביץ' מדירה 23" לצד קריסטן ריטר. בנוסף, שיחק בסרטו של ג'ייסון רייטמן "יום הפועלים" לצד ג'וש ברולין. ב-2014 שיחק בתפקיד הראשי בסיטקום "חברים הכי טובים" לצידה של ברוקלין דקר. בשנת 2017 שיחק בקומדיה "לחיות בקטן". ב-2018 שיחק בסדרה "פוזה" בתפקיד מאט ברומלי, הבוס של סטן.
בשנת 2019 השתתף בעונה ה-28 של תוכנית המציאות האמריקאית "רוקדים עם כוכבים", שם היה למודח השביעי.
חיים אישיים

בשנת 2003 נישא ואן דר ביק לשחקנית הת'ר מקומב. באפריל 2009 השניים נפרדו. בהמשך השנה ואן דר ביק הגיש בקשה לגירושין, שהתקבל לבסוף באביב 2010.
ואן דר ביק התחתן עם היועצת העסקית קימברלי ברוק ב-1 באוגוסט 2010, בטקס קטן במרכז הקבלה ליד כיכר דיזנגוף בתל אביב, ישראל. לבני הזוג חמישה ילדים, אוליביה (נולדה ב-25 בספטמבר 2010), ג'ושוע (נולד ב-13 במרץ 2012), אנאבל (נולדה ב-25 בינואר 2014), אמיליה (נולד ב-23 במרץ 2016), וגוונדולין (נולדה ב-15 ביוני 2018). בספטמבר 2020 הם הודיעו שהם עוזבים את לוס אנג'לס ועוברים לטקסס. ב-2021 נולד בנם השישי.
בנובמבר 2024, ואן דר ביק אובחן עם סרטן המעי הגס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1995 | אנגוס | ריק סטנפורד |  |
| 1996 | אוהבת, לא אוהבת | טוני |  |
| 1998 | Harvest | ג'יימס פטרסון |  |
| 1998 | הטירה המרחפת | פאזו | דיבוב |
| 1999 | כוכב חדש נולד | ג'ונתן "מוקס" מוקסון |  |
| 2000 | מת לצעוק | דוסון לירי | ללא קרדיט |
| 2001 | טקסס רנג'רס | לינקולן רוג'רס דאניסון |  |
| 2001 | ג'יי ובוב השקט מכים שנית | עצמו |  |
| 2002 | חוקי המשיכה | שון בייטמן |  |
| 2005 | עדיין עומד | סימון |  |
| 2006 | The Plague | טום ראסל |  |
| 2007 | Final Draft | פול טוויסט |  |
| 2009 | Formosa Betrayed | ג'ייק קלי |  |
| 2009 | גנוב | דיפלומה / רוג'יאני |  |
| 2010 | ביג באנג | אדם נובה |  |
| 2012 | Backwards | גאוף |  |
| 2013 | יום הפועלים | טרידוול |  |
| 2015 | Power/Rangers | רוקי דה-סנטוס / הריינג'ר האדום | סרט קצר; גם תסריטאי |
| 2017 | לחיות בקטן | רופא |  |
| 2019 | ג'יי ובוב השקט מההתחלה | עצמו |  |
| 2020 | שיער רע | גרנט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993 | Clarissa Explains It All | פאולי | פרק: "Alter Ego" |
| 1995 | כשהעולם מסתובב | סטיבן אנדרסון | 3 פרקים |
| 1996 | Aliens in the Family | אית'ן | פרק: "You Don't Have a Pet to Be Popular" |
| 2003-1998 | דוסון קריק | דוסון לירי | תפקיד ראשי; 6 עונות; 128 פרקים |
| 2006 | רובוט צ'יקן | דמויות שונות | דיבוב; 2 פרקים |
| 2007 | מחשבות פליליות | טוביאס הנקל / רפאל | 2 פרקים |
| 2007 | בטי | לוס קרנס | פרק: "Grin and Bear It" |
| 2007 | Eye of the Beast | דן לילנס | סרט טלוויזיה של Syfy |
| 2008, 2013 | איך פגשתי את אמא | סימון | 3 פרקים |
| 2009-2008 | מגרש ביתי | אדם ריס | 4 פרקים |
| 2009 | מדיום | דילן הויט | פרק: "All in the Family" |
| 2009 | The Storm | ד"ר ג'ונתן קירק | מיני-סדרה |
| 2009 | הנשכחים | ג'אד שואו | פרק: "Lucky John" |
| 2009 | חטיפה לאור יום | אנתוני סטיבן "טוני זאפה" רייט | סרט טלוויזיה של Lifetime |
| 2009 | Mrs. Miracle | סת' וובסטר | סרט טלוויזיה של הולמרק |
| 2010 | מרסי | ד"ר ג'ו בריגס | 11 פרקים |
| 2011 | חוק וסדר: כוונה פלילית | רקס טמלין | פרק: "To the Boy in the Blue Knit Cap" |
| 2011 | פרנקלין ובאש | ניית'ן | פרק: "Bachelor Party" |
| 2011 | Salem Falls | ג'ק סנט ברייד | סרט טלוויזיה של Lifetime |
| 2013-2012 | הביץ' מדירה 23 | ג'יימס ואן דר ביק | תפקיד ראשי; 2 עונות; 26 פרקים |
| 2012 | חוק וסדר: מדור מיוחד | שון אלברט | פרק: "Father Dearest" |
| 2013 | המופע של אריק אנדרה | עצמו / חבר צוות | 2 פרקים |
| 2014 | חברים הכי טובים (אנ') | וויל סטוקס | תפקיד ראשי; 13 פרקים |
| 2016-2015 | CSI סייבר | אלייז'ה מונדו | תפקיד ראשי (2 עונות); 31 פרקים |
| 2017 | Carters Get Rich | טרנט זבריצקי | תפקיד ראשי; 6 פרקים |
| 2017 | What Would Diplo Do? | ווסלי / דיפלו | 5 פרקים גם יוצר ותסריטאי |
| 2017 | חדר 104 | סקוט | פרק: "Pizza Boy" |
| 2017 | משפחה מודרנית | בו ג'ונסון | פרק: "No Small Feet" |
| 2017-הווה | ערפדינה | בוריס האנטלי | דיבוב; 65 פרקים |
| 2018 | פוזה | מאט ברומלי | 5 פרקים |
הערות שוליים

↑   הקליפ לשיר "Blow", בביצוע קשה, סרטון  באתר יוטיוב
↑  James Van Der Beek and His Family Are Moving from Los Angeles to Texas: 'Onto the Next Big Adventure!', People (באנגלית)
↑  James Van Der Beek and Wife Kimberly Welcome Sixth Baby After 2 Pregnancy Losses: 'Overjoyed', People (באנגלית)
↑  Zoe G. Phillips, James Van Der Beek Diagnosed With Colorectal Cancer: “There’s Reason for Optimism”, The Hollywood Reporter, ‏2024-11-03 (באנגלית אמריקאית)
| 0 | 1 | 2 |
| --- | --- | --- |
| הקודם: (פרס לא קיים) | פרס בחירת הנוער לפריצת השנה – קולנוע   1999: ג'יימס ואן דר ביק – כוכב חדש נולד | הבא: 2000: היילי ג'ואל אוסמנט – החוש השישי |
| --- | --- |
בקרת זהויות :  NLI: 987007424971805171  PLWABN: 9810604683905606  BIBSYS: 3088008  BNE: XX1499978  BnF: cb14235453k (data)  GND: 138283796  ISNI: 0000 0000 5957 8422  LCCN: no99046358  MusicBrainz: 5879acd1-f35a-4473-a0c7-be03e1adcc3c  NLK: KAC2020O0876  NTA: 253697115  SUDOC: 108945111  VIAF: 17434639   WorldCat (עם VIAF): 17434639
אבי קונפורטי

| --- | --- |
אין תמונה חופשית
 לידה:  1967 (בן 57 בערך)
 סגנון בישול:  אסייתי אותנטי עם קריצה מערבית
 מסעדות:  "צ'ימיצ'נגה" (נסגרה) "זוזוברה" (רשת מסעדות נמכרה) "מוזס" (רשת מסעדות נמכרה) "צפרה"(נסגרה) "טופולופומפו" (נסגרה)
 טלוויזיה:  "השף הבריא" (ערוץ 10) "קרב סכינים" (ערוץ 10)
 
אבי קונפורטי (נולד ב-1967) הוא שף ישראלי ובעלים-שותף לשעבר במסעדות "צפרה", "טופולופומפו" ורשת המסעדות "זוזוברה" ו"מוזס".
ביוגרפיה

קונפורטי הוא שף אוטודידקט. את הסטאז' שלו התחיל אחרי הצבא כמכין קינוחים במסעדות: "שלייקס", "באובב" ו"פרננדל". ואת הקריירה המקצועית עשה בתור מנהל מזון ומשקאות במלון "The Palmer House Hilton" בשיקגו, זאת לאחר לימודי "מנהל בתי מלון" מאוניברסיטת נבדה בלאס וגאס. הוא הושפע מהשף מארק מילר (Mark Miller).
בתום לימודיו ושהותו בארצות הברית חזר קונפורטי לישראל ופתח בשנת 1997, יחד עם ארי ויורם ירזין, את מסעדת "צ'ימיצ'נגה" - מסעדה מקסיקנית בנוסח סנטה פה בתל אביב. בהמשך הובילה שותפות זו להקמתה של רשת מסעדות "זוזוברה" – בר אטריות אסיאתי, ושל מסעדת "מוזס" - המבורגר פרימיום, שנפתחה בשנת 2004 והפכה לרשת ארצית המונה 11 סניפים בישראל ונמכרה ב-2017 לקבוצת BBB שבבעלות ירון ישראל, רון שולמן, שגיב אברמסון, טל יתום ואהובה תורג'מן, תמורת 35 מיליון שקל.
בשנת 2007 מכר קונפורטי את מסעדת "צ'ימיצ'נגה" (שנסגרה בעקבות שרפה לאחר ארבעה חודשים) ופתח, יחד עם שותפותיו לדרך יעל אורי ארנשטיין וענת בן-טובים לאופר, את מסעדת "צפרה" בסמוך.
בשנת 2008 מסעדת "צפרה" הוכתרה ידי מגזין העיצוב והלייף-סטייל Wallpaper כאחת משלוש המסעדות בעלות העיצוב היפה ביותר בעולם.
קונפורטי כיכב בתוכנית "השף הבריא" בערוץ 10, וכשופט בתוכנית קרב סכינים (של ערוץ 10) יחד עם הילה אלפרט וחיים כהן.
מתכוניו שובצו בספר הבישול "האוצר של על השולחן", ספר המתיימר להכיל את 400 המתכונים הטובים ביותר בישראל, בהוצאת על השולחן.
באוקטובר 2013 נפתחה טופולפומפו, מסעדת יוקרה גריל אסייתי בשדרות ההשכלה בתל אביב בהשקעה של 12 מיליון שקלים. בפברואר 2024 לאחר 11 שנים המסעדה נסגרה.
במאי 2023 השתתף בתוכנית "שף מתחלף" שמשודרת ברשת 13, והחליף מסעדה עם השף קובי בכר.
ביוגרפיה > עיסוקים נוספים

בשנת 1984, בטרם פנה לתחום הבישול, ניגן קונפורטי כמתופף בלהקת האינדסטריאל קאלוויס דנטור והוציא עמה קלטת אחת.
שערוריות

בינואר 2022 פורסם לכאורה כי גרם נזק של אלפי שקלים, לתא שירותים של מסעדה. מנגד טען קונפורטי כי לא השחית דבר בכוונה, ולדבריו מדובר בניסיון למסע יחסי ציבור על הגב שלו.
במאי 2023 הורה משרד הבריאות לסגור את מסעדת טופולופומפו שבבעלותו לאחר שהתגלתה הרעלת מזון אצל מספר לקוחות במסעדה, המסעדה נפתחה שוב כעבור 4 ימים, לאחר שביקורת חוזרת של משרד הבריאות מצאה כי הליקויים תוקנו.
הערות שוליים

↑  רותם מימון וטלי קושניר, עכבר העיר אונליין, טופולופומפו: אבי קונפורטי מביא את הגריל האסייתי לתל אביב, באתר הארץ, 5 בנובמבר 2013
↑  תיקי גולן, טופולופומפו של אבי קונפורטי נסגרת לצמיתות, באתר ynet, 30 בינואר 2024
↑  תיקי גולן, "השף אבי קונפורטי השחית את המסעדה של יובל בן נריה", באתר ynet, 27 בינואר 2022
↑  גדעון אוקו, ‏אחרי הדיווח שהשחית מסעדה מתחרה: השף אבי קונפורטי מגיב לראשונה, באתר ‏מאקו‏, 27 בינואר 2022
↑  אדיר ינקו, תיקי גולן, משרד הבריאות סגר מסעדת יוקרה בתל אביב: 16 חלו בחודש האחרון, שתי נשים הרות אושפזו, באתר ynet, 7 במאי 2023
↑  הדר סתיו, תיקי גולן, מה עובר על קונפורטי? השף מסתבך, שוב, באתר ynet, 8 במאי 2023
↑  הילה דודאל, אחרי שנסגרה בעקבות חשש להרעלת מזון: טופולופומפו משיקה תפריט חדש, באתר ישראל היום, 6 ביוני 2023
אפרים שלום

אפרים שלום (17 בינואר 1934 - 17 באוגוסט 2017) היה איש ציבור ישראלי שכיהן כמזכיר תנועת המושבים והיה חבר הכנסת בכנסת ה-11 מטעם המערך.
ביוגרפיה

שלום נולד בעיראק וגדל באיראן, עד לעלייתו לישראל בשנת 1950 והתיישבותו במושב בית עזרא. בתום שירות צבאי בנח"ל, התמסר לעבודת המושב והתקדם במסגרותיו. בשנים 1954–1957 נבחר לשמש מרכז המושב ולאחר מכן, כמזכירו.
בשנים 1959–1977 כיהן כחבר במועצת המועצה האזורית באר טוביה.
במקביל לפעילותו הציבורית, עבד שלום בתעשייה בדרומה של ישראל והיה מרכז מפעל אזורי לאספקה (1961–1962) ומנהל ארגון קניות של מושבי הדרום והמפעלים האזוריים (1962–1977). מעבודתו זאת פרש עם היבחרו למזכיר תנועת המושבים ב-1977. הוא שימש מזכיר התנועה עד 1984, עת החל את כהונתו כחבר הכנסת ה-11 (1984–1988). בכנסת כיהן מטעם המערך, לאחר חברות ארוכת שנים במפא"י ומפלגת העבודה. בתקופת כהונתו היה חבר ועדת הכספים וועדת הכלכלה.
בשנים 1999-1989 היה שלום מנכ"ל מועצת הירקות ובנוסף שימש כדירקטור בחברות אגרקסקו וק.א.ל.. בעשור הראשון של המאה ה-21 שימש שלום חבר במועצת ארגון מגדלי הירקות וחבר ועדת הביקורת של הארגון.
התגורר במושב בית עזרא.
1 באפריל

ערך זה עוסק ביום בלוח הגרגוריאני. אם התכוונתם למשמעות אחרת, ראו .
1 באפריל הוא היום ה-91 בשנה בלוח הגרגוריאני (92 בשנה מעוברת). עד לסיום השנה נשארו עוד 273 ימים.
1 באפריל הוא "יום הכזבים הבין-לאומי", או בשמו האחר "יום השוטים".